joelniklaus/EU_Wikipedias huggingface dataset:
Μοϊνόκ

Το Μοϊνόκ, το οποίο λεγεται επίσης Μουινάκ και Μοϊνάκ (ουζμπεκικά: Mo‘ynoq / Мўйноқ· καρακαλπάκ: Moynaq / Мойнақ· ρωσικά: Муйнак/Μουινάκ), είναι πόλη στο βόρειο Καρακαλπακστάν στο δυτικό Ουζμπεκιστάν. Παλαιότερα ήταν λιμένας, αλλά τώρα πια φιλοξενεί μόνο λίγες χιλιάδες κατοίκους, ο πληθυσμός του Μοϊνόκ μειώνεται απότομα από τη δεκαετία του 1980 λόγω της ύφεσης της Αράλης.

Περαιτέρω ανάγνωση 

 Disaster By Design: The Aral Sea and its Lessons for Sustainability (Research in Social Problems and Public Policy) από τον Michael R. Edelstein

Πόλεις του Ουζμπεκιστάν
Νταβίντε Μανέντι

Ο Νταβίντ Μανέντι (γενν. 16 Απριλίου 1989 στο Τορίνο) είναι Ιταλός αθλητής του στίβου. Εξειδικεύεται στα 200 μέτρα. Συμμετείχε στα 4 x 100 μέτρα σκυταλοδρομία στους Ολυμπιακούς Αγώνες 2012 και 2016, ενώ πάλι στους Ολυμπιακούς Αγώνες 2016, συμμετείχε και ατομικά στα 200 μέτρα, όπου κατατάχθηκε 34ος. Έχει συμμετάσχει σε δύο συνεχόμενα Ευρωπαϊκά Πρωταθλήματα. Στους Μεσογειακούς Αγώνες 2018 κατέκτησε το χρυσό μετάλλιο μαζί με την ομάδα της Ιταλίας στα 4 x 100 μέτρα σκυταλοδρομία, ενώ στα 200 μέτρα ανδρών ήταν 5ος.

Παραπομπές 

Ιταλοί αθλητές του στίβου
Ιταλοί αθλητές δρόμων ταχύτητας
Ιταλοί αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Μεσογειακούς Αγώνες 2013
Αθλητές του στίβου στους Μεσογειακούς Αγώνες 2018
Αθλητές του στίβου στη Θερινή Πανεπιστημιάδα 2015
Κάτοχοι μεταλλίων του Ιταλικού Πρωταθλήματος Στίβου
Αντωνία της Μπραγκάνσα

Η Μαρία Αντωνία της Πορτογαλίας (Maria Antonia de Portugal, 28 Νοεμβρίου 1862 - 14 Μαΐου 1959) ήταν η δεύτερη σύζυγος του Ροβέρτου Α΄, Δούκα της Πάρμας.

Βιογραφία
Η Μαρία Αντωνία Αδελαΐδα Καμίλλα Καρολίνα Ευλαλία Λεοπολδίνα Σοφία Αγνή Φραγκίσκη ντε Ασσίς ε ντε Πάουλα Μιχαέλα Ραφαέλα Γαβριέλα Γκοντζάγκα Γρηγορία Βερναρδίνη Βενεδίκτη Ανδριάνα γεννήθηκε στις 28 Νοεμβρίου 1862 στο Κάστρο Μπρόνμπαχ, και ήταν το νεότερο παιδί και κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου, διαδόχου στο πριγκιπάτο του Λέβενσταϊν-Βέρτχαϊμ-Ρόζενμπεργκ.

Οικογένεια
Στις 15 Οκτωβρίου 1884 παντρεύτηκε τον χήρο Ροβέρτο Α΄, Δούκα της Πάρμας στο Κάστρο Φίσχορν. Μαζί απέκτησαν δώδεκα παιδιά:
την Μαρία ντελα Νέβε Αδελαΐδα (1885-1959), ήταν Βενεδικτινή μοναχή και η θρησκευτική της ονομασία ήταν Μητέρα Μαρία Μπενεντίκτα της Βενεδικτινής Τάξης των Αδελφών της Αγίας Σεσίλιας.
τον Σίξτο (1886-1934), παντρεύτηκε την Χεντβίγκ ντε λα Ροσφουκώ. Απέκτησαν 1 παιδί.
τον Χαβιέρ, Δούκα της Πάρμας (1889-1977), παντρεύτηκε την Μαντλέν ντε Βουρβόνων-Μπυσέ. Απέκτησαν 6 παιδιά.
την Φραγκίσκη (1890-1978).
την Ζίτα (1892-1989), παντρεύτηκε τον Κάρολο Α΄ της Αυστρίας. Απέκτησαν 8 παιδιά.
τον Φήλιξ (1893-1970), παντρεύτηκε την Καρλότα του Λουξεμβούργου. Απέκτησαν 6 παιδιά.
τον Ρενέ (1894-1962), παντρεύτηκε την Μαργαρίτα της Δανίας. Απέκτησαν 4 παιδιά.
την Μαρία Αντωνία (1895-1977).
την Ισαβέλλα (1898-1984).
τον Λουδοβίκο (1899-1967), παντρεύτηκε την Μαρία Φραγκίσκη της Σαβοΐας. Απέκτησαν 4 παιδιά.
την Ερριέττα Άννα (1903-1987), δεν παντρεύτηκε ποτέ. Ήταν κωφή.
τον Γαϊτανό (1905-1958), παντρεύτηκε την Μαργαρίτα ντελα Τόρρε ι Τάσσο. Απέκτησαν 1 παιδί.

Το 1907 η Μαρία Αντωνία χήρεψε και αργότερα έζησε με την κόρη της Ζίτα στην εξορία. Μέχρι το 1940, η Ζίτα και η οικογένειά της, η Μαρία Αντωνία και η κόρη της Ισαβέλα ζούσαν σε μεμονωμένα στο Κεμπέκ του Καναδά. Τελικά, μετά το τέλος του πολέμου, η Μαρία Αντωνία μετακόμισε στο Κάστρο Μπεργκ στο Λουξεμβούργο όπου γιορτάσε τα 90α γενέθλιά της.

Πέθανε στις 14 Μαΐου 1959 στο Κάστρο Μπεργκ σε ηλικία 96 ετών.

Αναφορές

  

Οίκος της Μπραγκάνσα
Οίκος των Βουρβόνων-Πάρμας
Ισπανίδες Ινφάντας
Πριγκίπισσες των Βουρβόνων-Πάρμας
Δούκισσες της Πάρμας
Ινφάντας της Πορτογαλίας
Γαλλικές βουλευτικές εκλογές 2017

Βουλευτικές εκλογές διεξήχθησαν στις 11 και στις 18 Ιουνίου 2017 (με διαφορετικές ημερομηνίες για τους ψηφοφόρους στις υπερπόντιες περιοχές) για την εκλογή των 577 μελών της 15ης Εθνοσυνέλευσης της Πέμπτης Γαλλικής Δημοκρατίας. Των εκλογών προηγήθηκαν οι προεδρικές εκλογές στις οποίες νικητής αναδείχθηκε ο Εμμανυέλ Μακρόν. Το κεντρώο κόμμα που ο ίδιος ίδρυσε το 2016, La République En Marche! (REM), ηγήθηκε ενός συνασπισμού με το κεντρώο Δημοκρατικό Κίνημα (MoDem). Τα δύο κόμματα μαζί κέρδισαν συνολικά 350 από τις συνολικά 577 έδρες στην Εθνοσυνέλευση. Το REM πέτυχε την απόλυτη πλειοψηφία με 308 έδρες. Το Σοσιαλιστικό Κόμμα (PS) μείωσε τη δύναμή του στις 30 έδρες και οι Ρεπουμπλικανοί (LR) στις 112 έδρες. Αμφότεροι οι γύροι επισκιάστηκαν από τη χαμηλή συμμετοχή (48,7 στον πρώτο και 42,64% στον δεύτερο γύρο).

Μετά τις εκλογές επαναδιορίστηκε πρωθυπουργός ο Εντουάρ Φιλίπ και παρουσίασε τη σύνθεση της νέας του κυβέρνησης στις 21 Ιουνίου. Η πρώτη συνεδρίαση του Κοινοβουλίου με τη νέα του σύνθεση έγινε στις 27 Ιουνίου.

Κόμματα

Αποτελέσματα

Εθνικά αποτελέσματα

Παραπομπές 

2017 
Γαλλικες βουλ
Master Flea

Το Master Flea: Ένα Παραμύθι σε Επτά Περιπέτειες των Δύο Φίλων είναι ένα χιουμοριστικό παραμύθι φαντασίας του
E. T. A. Hoffmann το οποίο δημοσιεύτηκε για πρώτη φορά, το 1822. Το παραμύθι εκτυλίσσεται στην πόλη Φρανκφούρτη. Το μυθιστόρημα ακολουθεί την ιστορία της Περέγκρινους Τις, που εμπλέκεται στη σύγκρουση μεταξύ υπερφυσικών χαρακτήρων στη πόλη Dörtje Elverdink, όπου στη πραγματικότητα είναι η Πριγκίπισσα Γαμαχέχ της Φάμαγκούστα.

Λίγο πριν τη δημοσίευσή του, το μυθιστόρημα έλαβε μεγάλη λογοκρισία. Υπό αμφισβήτηση τέθηκαν δύο σκηνές που φαίνεται να κοροϊδεύουν το δικαστικό σύστημα και τον τρόπο δίωξης των εθνικιστών στον απόηχο Γερμανικών Διαταγμάτων του 1819. Η πρώτη έκδοση εμφανίστηκε με σημαντικά τμήματα από το τέταρτο και το πέμπτο μέρος των περιπετειών να λείπουν. Τα ελλείποντα τμήματα για πρώτη φορά δημοσιεύτηκαν από τον λογοτέχνη και λόγιο Γκέοργκ Ellinger, το 1906, στην εφημερίδα Deutsche Rundschau. Εμφανίστηκε μια νέα έκδοση του μυθιστορήματος που δημοσιεύθηκε το 1908. Επειδή, ο Χόφμαν ζήτησε και συμφώνησε με τις περικοπές, ωστόσο, οι τελικές του προθέσεις για το μυθιστόρημα παράμειναν ασαφής, και το μυθιστόρημα θα πρέπει να θεωρηθεί ως κατατεμαχισμένο.

Σημειώσεις

Αναφορές

Εξωτερικοί σύνδεσμοι 

 LibriVox

Παραμύθια
Μαρία Λουίζα των Βουρβόνων-Δύο Σικελιών

Η Μαρία Λουίζα των Βουρβόνων-Δύο Σικελιών (Maria Luisa di Borbone-Due Sicilie, 21 Ιανουαρίου 1855 - 23 Αυγούστου 1874) ήταν η πρώτη σύζυγος του Πρίγκιπα Ερρίκου, Δούκα του Μπάρντι.

Βιογραφία
Η Μαρία Λουίζα Ιμμακουλάτα γεννήθηκε στις 21 Ιανουαρίου 1855 στο Παλάτι της Καζέρτα στη Νάπολι, και ήταν το δωδέκατο παιδί και η νεότερη κόρη του Φερδινάνδου Β΄ των Δύο Σικελιών και της Μαρίας Θηρεσίας των Αψβούργων-Λωρραίνης, κόρης του Καρόλου, αρχιδούκα της Αυστρίας & δούκα του Τέσσεν.

Η ίδια και η οικογένειά της κατέφυγαν στη Ρώμη, όπου κατοίκησαν στο Παλάτσο ντελ Κουιρινάλε μετά από πρόσκληση του Πάπα Πίου Θ΄. Η μητέρα της ενοικίασε το Παλάτσο Νιπότι στη Ρώμη και εκεί έζησε για τα επόμενα επτά χρόνια. Ακόμη και ως παιδί, η Μαρία Λουίζα ήταν γνωστή για την ευσέβειά της. Ήταν ιδιαίτερα αφοσιωμένή στους ομώνυμους προστάτες της, στην Άμωμη Καρδιά της Μαρίας και στον Άγιο Αλοΐσιο Γκονζάγκα. Διδάχτηκε τα ιταλικά, τα γαλλικά και τα γερμανικά. Η Μαρία Λουίζα και η αδελφή της Μαρία Πία είχαν καταφύγει στο Αποστολικό Παλάτι στην πόλη του Βατικανού μέχρι την παλαμική νίκη στη Μάχη της Μεντάνας.

Στις 25 Νοεμβρίου 1873 η Μαρία Λουίζα παντρεύτηκε τον Ερρίκο, Δούκα του Μπάρντι στις Κάννες. Μετά το γάμο ο Ερρίκος και η Μαρία Λουίζα πήγαν στην Αίγυπτο για το μήνα του μέλιτος. Εκεί αρρώστησε με πυρετό. Το ζευγάρι αποφάσισε να επιστρέψει στις 30 Μαρτίου 1874 αποβιβάστηκαν στη Μασσαλία. Αποφασίστηκε να πάει η Μαρία Λουίζα στην πόλη Κουτρέ όπου υπήρχαν θειικά λουτρά. Στη διαδρομή σταμάτησαν στο Προσκύνημα της Παναγίας της Λούρδης όπου βυθίστηκε δύο φορές στο νερό. Οι γιατροί της δήλωσαν ότι η περίπτωσή της ήταν απελπιστική και στα τέλη Ιουλίου αποφασίστηκε να μεταφερθεί στο Πω.

Η Μαρία Λουίζα πέθανε στις 23 Αυγούστου 1874 στη γιορτή της Ακατανόητης Καρδιάς της Μαρίας στο Πω σε ηλικία 19 ετών. Τα λείψανα της είναι θαμμένα στο παρεκκλήσι της στην Βίλα Μπορμπόνε κοντά στο Βιαρέτζο.

Τίτλοι
21 Ιανουαρίου 1855 – 25 Νοεμβρίου 1873: Η Βασιλική Υψηλότητα Πριγκίπισσα Μαρία Λουίζα των Βουρβόνων-Δύο Σικελιών
25 Νοεμβρίου 1873 – 23 Αυγούστου 1874: Η Βασιλική Υψηλότητα Η Κόμισσα του Μπάρντι

Παραπομπές
 "Maria Immacolata of Bourbon". Catholic World 21 (1875): 670-81.
 Spillmann, Giovanni. Intorno alla vita di Sua Altezza Reale Maria Immacolata di Borbone, contessa di Bardi. Roma: Tipografia Poliglotta della S.C. di Propaganda, 1875.

Αναφορές

Οίκος των Βουρβόνων-Δύο Σικελιών
Οίκος των Βουρβόνων-Πάρμας
Πριγκίπισσες των Βουρβόνων-Δύο Σικελιών
Πριγκίπισσες των Βουρβόνων-Πάρμας
Πρελούδιο σε Ντο δίεση ελάσσονα (Ραχμάνινοφ)

Το Πρελούδιο σε Ντο δίεση ελάσσονα,  Op. 3, No. 2 είναι μία από τις δημοφιλέστερες συνθέσεις του Ρώσου μουσικού Σεργκέι Ραχμάνινοφ. Πρόκειται για μέρος πέντε κομματιών για πιάνο, που τιτλοφορήθηκαν υπό τον τίτλο Morceaux de fantaisie, και πρόκειται για ένα πρελούδιο με 62 μέτρα και τριαδική φόρμα. Το κομμάτι είναι γνωστό και ως οι Καμπάνες της Μόσχας, καθότι η  έναρξη του μοιάζει με τις λυπηρούς ήχους του καριγιόν του Κρεμλίνου.

Η πρώτη εκτέλεση του κομματιού πραγματοποιήθηκε από τον ίδιο τον συνθέτη στις 26 Σεπτεμβρίου του 1892, σε ένα φεστιβάλ που πραγματοποιήθηκε στη Μόσχα, ονόματι "Moscow Electrical Exhibition". Μετά την πρεμιέρα του, η κριτική που δέχτηκε ήταν πολύ θετική, σημειώνοντας ότι "δημιούργησε ενθουσιασμό", ο οποίος με το πέρας των χρόνων αυξήθηκε. 

Αργότερα ο Ραχμάνινοφ, κυκλοφόρησε άλλα 23 πρελούδιο, κλείνοντας έτσι το σετ του, έχοντας γράψει ένα για κάθε μείζονα και ελάσσονα κλίμακα, όπως είχαν κάνει κατά το παρελθόν οι Γιόχαν Σεμπάστιαν Μπαχ, Φρεντερίκ Σοπέν, Αλεξάντρ Σκριάμπιν, Νικολό Παγκανίνι και άλλοι.

Παραπομπές

Εξωτερικοί σύνδεσμοι 

 Free sheet music download
 History of the work, including a contemporary photography of the Electrical Exhibition (PDF, 1249 KB)

Συνθέσεις του 1892
Συνθέσεις σε Ντο δίεση ελάσσονα
Χάρης Πάτσης

Ο Χάρης Σ. Πάτσης ήταν Έλληνας συγγραφέας, εκδότης και παιδαγωγός. Γεννήθηκε στις 30 Ιουνίου 1913. Είχε καταγωγή από το Δήμο Θεσπρωτικού Πρέβεζας. Πέθανε στις  27 Οκτωβρίου του 2010, σε ηλικία 97 ετών.

Φοίτησε στο διδασκαλείο Ιωαννίνων μέχρι το 1933. Από το 1939 έως το 1946 σπούδασε στην πανεπιστημιακή μετεκπαίδευση.

Επίσης, ήταν συγγραφέας πολλών σχολικών εγχειριδίων που χρησιμοποιήθηκαν για αρκετά χρόνια. Ακόμη, μετέφρασε σημαντικά συγγράματα στη δημοτική γλώσσα.

Χτίζει με δικές του δαπάνες καλλιμάρμαρο σχολικό διδα­κτήριο, το Β'  δημοτικό σχολείο και το δωρίζει στη γενέτειρά του. Στα ε­γκαίνια που έγιναν (8-11-1964) κατά την παράδοση και έναρξη της λει­τουργίας του Σχολικού Διδακτηρίου Θεσπρωτικού (Δωρεά Χάρη Πά­τση), ο τότε πρωθυπουργός Γ. Παπανδρέου με ολόκληρο το Υπουργικό Συμβούλιο παρέλαβε το Διδακτήριο υπό την ιδιότητα του Υπουργού Παιδείας και απένειμε δημόσια στον Χάρη Πάτση το για πρώτη φορά στα χρονικά της Ελληνικής παιδείας καθιερωθέν «Α΄ Χρυσούν Μετάλ­λιον Παιδείας».

Ενδεικτική εργογραφία

Εγκυκλοπαίδειες 
Μεγάλη Εγκυκλοπαίδεια των Νέων
Άπαντα των Αρχαίων Ελλήνων Συγγραφέων (106 τόμοι)
Νέα Ελληνική Εγκυκλοπαίδεια (24 τόμων, αργότερα επεκτάθηκε σε 36 τόμους)

Βιβλία
Το μέλλον του σοσιαλισμού (2004)

Παραπομπές 

Έλληνες εκδότεςΈλληνες συγγραφείς
Μόριο (γραμματική)

Τα Μόρια είναι μικρές μονοσύλλαβες άκλιτες λέξεις που συνδέουν άλλες λέξεις ή φράσεις, συνδράμουν στην οργάνωση του λόγου, εκφράζουν τη συναισθηματική κατάσταση του ομιλητή και χρωματίζουν τα λεγόμενα με χαρακτηριστικό ύφος. Τα μόρια της νεοελληνικής γλώσσας είναι:

 Ας : Είναι προτρεπτικό μόριο που φανερώνει προτροπή (π.χ. Ας μείνουμε μέσα να δούμε απλά ένα βίντεο) ή συγκατάθεση (Ας συνεχίσουμε!)
 Για : Είναι προτρεπτικό μόριο που φανερώνει προτροπή (π.χ. Για πες μου τα νέα σου!)
 Θα :  Είναι μελλοντικό μόριο που φανερώνει κάτι που θα συμβεί (π.χ. Του χρόνου τα γενέθλιά της θα πέσουν Σάββατο), δυνητικό μόριο που φανερώνει κάτι που θα μπορούσε να συμβεί (π.χ. Θα μπορούσε να έχει δίκιο), και πιθανολογικό μόριο που φανερώνει κάτι που είναι πιθανό να έχει συμβεί (π.χ. Θα μπορούσε να πει κανείς ότι είναι ο καλύτερος υποψήφιος για την προεδρία).
 Μα : Είναι ορκωτικό μόριο που εκφράζει επιβεβαίωση (π.χ. Μα ναι! Μα και βέβαια!), όρκο (π.χ.Μα την αλήθεια!), έμφαση (π.χ. Μα το Θεό! Μα τι λες!) ή απορία (π.χ. Μα γιατί!).
 Να :  Είναι δεικτικό μόριο που εκφράζει υπόδειξη (π.χ. Ιδού! Να ένα κατάλυμα για τη νύχτα!) ή προτροπή (π.χ. Να είστε καλά!)

Βιβλιογραφία 

Γραμματική
Βασίλειος Κωνσταντίνου

Ο Βασίλειος Κωνσταντίνου (γενν. 13 Σεπτεμβρίου 1992) είναι Κύπριος αθλητής του στίβου που συμμετέχει στο άλμα εις ύψος. Το ατομικό του ρεκόρ 2.28 μ. (Καβάλα 2017) και 2.28 μ. στον κλειστό (Χουστόπετσε 2016). Έχει κερδίσει 3 συνεχόμενους τίτλους σε Αγώνες των Μικρών Κρατών της Ευρώπης.

Παραπομπές 

Κύπριοι αθλητές του στίβου
Αθλητές στίβου ΟΣΦΠ
Κάτοχοι μεταλλίων του Πανελλήνιου Πρωταθλήματος Στίβου
Κωνσταντίνου Βασίλειος
Σαράντ Πουρνίμα

Το Σαράντ Πουρνίμα (επίσης γνωστό ως Κοτζαγκίρι Πουρνίμα, Ναβάννα Πουρνίμα, ή Καουμούντι Πουρνίμα) είναι φεστιβάλ που γιορτάζει την ημέρα της πανσέληνου του Ινδουιστικού σεληνιακού μήνα Άσβιν (Σεπτέμβριος-Οκτώβριος), σηματοδοτώντας το τέλος της εποχής των μουσώνων.

Το Κοτζαγκάρι Πουρνίμα αφορά την γιορτή του Κοτζαγκάρα Βράτα. Οι άνθρωποι εκτελούν αυτό το βράτα κάτω από το φως του φεγγαριού μετά τη νηστεία της ημέρας. Η Λάξμι (θεά του πλούτου) λατρεύεται σημαντικά αυτή την ημέρα, επειδή θεωρείται ότι είναι τα γενέθλια της. Ο θεός των βροχών Ίντρα που κάθεται πάνω στον ελέφαντα του, ο Αϊραβάτα και ο Σίβα με την παλλακίδα του Παρβάτι επίσης γιορτάζονται. Για το 2017, η γιορτή εορτάστηκε στις 5 Οκτωβρίου5 October.

Δείτε επίσης 

 Μεσοφθινοπωρινό φεστιβάλ

Παραπομπές

Εξωτερικοί σύνδεσμοι 

 BBC: Hindu full moon celebration in Tilehurst
 The Autumn Harvest Festival (Utsav) Sharad Poornima (Purnima)   
 "Sharad Purnima"
 Traditions And Customs: Sharad Purnima

Πολιτισμός της Ινδίας
Α.Ο. Γιούχτας Αρχανών

Ο Αθλητικός Όμιλος Γιούχτας Αρχανών είναι ελληνικός αθλητικός σύλλογος που εδρεύει στις Αρχάνες του Νομού Ηρακλείου στην Κρήτη. Επίσημο έτος ίδρυσης του συλλόγου είναι το 1957, χρώματά του το πράσινο και το λευκό και η ονομασία του συλλόγου φέρει το όνομα του ομώνυμου όρους της περιοχής. Διαθέτει τμήματα ποδοσφαίρου, καλαθοσφαίρισης, πετοσφαίρισης, ενόργανης γυμναστικής, επιτραπέζιας αντισφαίρισης και σκάκι.

Τμήμα ποδοσφαίρου 
Ο σύλλογος ιδρύθηκε στις 25 Ιουλίου 1957 και το ποδοσφαιρικό του τμήμα αποτελεί το παλαιότερο του συλλόγου. Εδρεύει στο Δημοτικό γήπεδο Αρχανών και αγωνίζεται στο πρωτάθλημα της Γ' Εθνικής κατηγορίας. Έχει κατακτήσει 2 φορές το κύπελλο της Ε.Π.Σ. Ηρακλείου, το 2008-09 νικώντας τον Π.Α.Ο. Κρουσώνα και το 2009-10 νικώντας τον Ρούβα, ενώ το 2012-13 ήταν φιναλίστ. Από τη σεζόν 2007-08 μέχρι και τη σεζόν 2012-13 αγωνίστηκε συνεχώς στην Δ' Εθνική, όποτε και το 2013 κέρδισε την άνοδο στην Γ' Εθνική για πρώτη φορά στην ιστορία του. Επίσης, το 2017-18 κατέκτησε το πρωτάθλημα Ε.Π.Σ. Ηρακλείου και κέρδισε την επάνοδο στην Γ' Εθνική. Στην Γ' Εθνική αγωνίστηκε για πρώτη φορά τη αγωνιστική περίοδο 2013-14, στη συνέχεια στην περίοδο 2014-15, κατηγορία όπου αγωνίζεται και το 2018-19.

Εθνικές κατηγορίες 
Η πορεία του συλλόγου στις εθνικές κατηγορίες:

Παραπομπές

Πηγές 
ΑΦΙΕΡΩΜΑ: Η ιστορία του 60χρονου Γιούχτα, εφημερίδα "Πατρίς"
ΑΟ ΓΙΟΥΧΤΑΣ: ΤΟ ΚΑΜΑΡΙ ΤΩΝ ΑΡΧΑΝΩΝ, minifootballnews.gr

Εξωτερικοί σύνδεσμοι 
Επίσημη σελίδα Facebook του συλλόγου

Αθλητικοί σύλλογοι Ηρακλείου
Ιδρύσεις αθλητικών συλλόγων το 1957
Ιδρύσεις ποδοσφαιρικών ομάδων το 1957
Ποδοσφαιρικές ομάδες Ελλάδας
Βασιλικό Αυστραλιανό Ναυτικό

Το Βασιλικό Αυστραλιανό Ναυτικό είναι το πολεμικό ναυτικό τμήμα της Αυστραλιανής Αμυντικής Δύναμης (Australian Defence Force). Πρωτοεμφανίστηκε,μετά την ένωση των αποικιών, και την δημιουργία της Αυστραλίας ως κράτος το 1901 με την ονομασία Κοινοπολιτιακή Ναυτική Δύναμη η οποία,στηρίχθηκε στην ένωση των πλοίων και τον εξοπλισμών των,πρώην πλέον,αποικιών.
Στόχος ήταν η ναυτική,κατά τόπους προστασία, μέχρι το 1911 που μετονομάζεται σε Βασιλικό Αυστραλιανό Ναυτικό (Royal Australian Navy) και αναλαμβάνει επισήμως την διαφύλαξη όλων των χωρικών υδάτων της Ηπείρου.

Το Βασιλικό Πολεμικό Ναυτικό της Βρετανίας συνέχισε να υποστηρίζει το Βασιλικό Αυστραλιανό Ναυτικό και παρείχε πρόσθετη αμυντική ικανότητα στον Ειρηνικό έως τα πρώτα χρόνια του Β΄ Παγκοσμίου Πολέμου. Στη συνέχεια, η ταχεία επέκταση του πολέμου έφερε την απόκτηση μεγάλων επιφανειακών σκαφών και την κατασκευή πολλών μικρότερων πολεμικών πλοίων. 

Σήμερα, το Βασιλικό Αυστραλιανό Ναυτικό αποτελείται από 47 σκάφη σε λειτουργία, 3 σκάφη που δεν έχουν τεθεί σε λειτουργία και πάνω από 16.000 άτομα προσωπικό. Το Αυστραλιανό ναυτικό είναι μία από τις μεγαλύτερες και πιο εξελιγμένες ναυτικές δυνάμεις στην περιοχή του Νοτίου Ειρηνικού, με σημαντική παρουσία στον Ινδικό Ωκεανό και σε παγκόσμιες επιχειρήσεις για την υποστήριξη στρατιωτικών εκστρατειών και αποστολών διατήρησης της ειρήνης. Ο επικεφαλής του ναυτικού είναι ο αντιναύαρχος Μάικλ Νούναν. Σήμερα αποτελείται από 14.215 άτομα μόνιμο προσωπικό και 8.493 έφεδρους.

Διακριτικά

Αξιωματικοί

Ναύαρχοι

Άλλοι αξιωματικοί

Υπαξιωματικοί

Κατώτεροι βαθμοί

Παραπομπές 

Αυστραλία
Α.Ε. Νεάπολης Λασιθίου

Η Αθλητική Ένωση Νεάπολης είναι ποδοσφαιρικός σύλλογος που εδρεύει στη Νεάπολη Λασιθίου στην Κρήτη. Επίσημο έτος ίδρυσης του συλλόγου είναι το 1968, χρώματά του το πράσινο και το κίτρινο και έδρα του αποτελεί το Δημοτικό Στάδιο Νεάπολης «Περικλής Μελιδονιώτης».

Ιστορικό 

Η «Αθλητική Ένωση Νεαπόλεως» προέκυψε το 1968, έπειτα από συγχώνευση των ομάδων της πόλης της Νεάπολης, «Δρήρου» και «Κοροίβου». Αρχικά άνηκε και αγωνιζόταν στην Ε.Π.Σ. Ηρακλείου. Το 1982 ιδρύεται η Ε.Π.Σ. Λασιθίου, με την Α.Ε. Νεάπολης να είναι ένα από τα ιδρυτικά της σωματεία. Το 1992-93 αναδείχθηκε πρωταθλήτρια Ε.Π.Σ. Λασιθίου για πρώτη φορά και προβιβάστηκε στην Δ' Εθνική κατηγορία. Στην Δ' Εθνική αγωνίστηκε τη σεζόν 1993-94, όποτε και υποβιβάστηκε. Το 2017-18 αναδείχθηκε εκ νέου πρωταθλήτρια και κέρδισε την ιστορική άνοδο στην Γ' Εθνική κατηγορία, όπου αγωνιζόταν την αγωνιστική περίοδο, 2018-19. Την επόμενη αγωνιστική περίοδο 2019-20 κέρδισε εκ νέου την άνοδο της στη Γ' Εθνική κατηγορία όπου και αγωνίστηκε τις σεζόν 2020-21 & 2021-22.

Παραπομπές

Πηγές 
ΑΕ Νεάπολης: Οι μοναδικές στιγμές και το αφιέρωμα στην πόλη-σύμβολο του Λασιθίου, sport-chicas.gr
Α.Ε. Νεάπολης, epslasithiou.gr

Εξωτερικοί σύνδεσμοι 
Επίσημη σελίδα facebook συλλόγου

Ποδοσφαιρικές ομάδες Ελλάδας
Αθλητικοί σύλλογοι Λασιθίου‎
Ιδρύσεις ποδοσφαιρικών ομάδων το 1968
Ιδρύσεις αθλητικών συλλόγων το 1968
Στέλιος Κερομύτης

Ο Στέλιος Κερομύτης (Κηρομύτης), γνωστός και με το παρατσούκλι Μπούμπης ή Αριστοκράτης (Πειραιάς, 1908 - 6 Μαρτίου 1979) ήταν Έλληνας ρεμπέτης, τραγουδιστής και οργανοπαίκτης (κυρίως τρίχορδο μπουζούκι).

Βιογραφία 
Ο Κερομύτης γεννήθηκε στον Πειραιά το 1908. Ήταν γόνος οικογένειας με καλή οικονομική κατάσταση και άρχισε να ασχολείται με το ρεμπέτικο από μικρή ηλικία. Μπουζούκι άρχισε να μαθαίνει ακούγοντας τον πατέρα του Χαρίλαο που έπαιζε ερασιτεχνικά, παρόλο που αυτός τον απέτρεπε.Το 1935, ύστερα από ιδέα του Στράτου Παγιουμτζή, ξεκίνησε την επαγγελματική του καριέρα.

Τραγουδιστικά είχε φτιάξει ένα χαρακτήρα που έμοιαζε με του Μάρκου (Βαμβακάρη). Ο Βασίλης Τσιτσάνης χαρακτήριζε τη φωνή του ως λιονταρίσια. Ο πρώτος δίσκος με δική του σύνθεση είναι το "Μες στου Βάβουλα τη γούβα" στην άλλη πλευρά του οποίου βρίσκεται το επίσης τραγούδι του Κερομύτη "Το λάθος μου αισθάνομαι" που τραγουδάει ο Στράτος Παγιουμτζής (1937).

Ο Κερομύτης ως οργανοπαίκτης είχε ιδιαίτερη εκφραστικότητα στην τεχνοτροπία των ταξιμιών και γνώριζε άριστα τις τεχνικές των καραντουζενιών (συνδυασμός κουρδισμάτων και κλιμάκων). Πέθανε στον Πειραιά και κηδευτηκε στο Νεκροταφείο της Αναστάσεως του Κερατσινίου.

Ενδεικτική εργογραφία 
 Μεσ' του Βάβουλα τη γούβα (1935)
 Τι θες με εμέ να μπλέξεις
Μ' ΕΚΑΨΕΣ ΣΚΥΛΑ, 1937.
 Θα πάρω το ντουφέκι μου
Στο γάμο σου με κάλεσες(1946).Τραγουδά ο ίδιος με δεύτερη φωνή την Ιωαν.Γεωργακοπούλου.
Γιατί άλλαξες γιατί με Μαρίκα Νίνου και τον συνθέτη (1950) σε  στίχους του Κώστα Μάνεση

Παραπομπές 

Έλληνες άνδρες τραγουδιστές
Έλληνες μουσικοί
Λαϊκοί τραγουδιστές
Ρεμπέτες
Έλληνες μπουζουκτσήδες
Μαρία Άννα της Αυστρίας (1882-1940)

Η Μαρία Άννα της Αυστρίας (Maria Anna von Österreich, 6 Ιανουαρίου 1882 - 25 Φεβρουαρίου 1940) ήταν η σύζυγος του Ηλία των Βουρβόνων-Πάρμας.

Βιογραφία
Η Μαρία Άννα Ισαβέλλα Επιφανία Ευγενία Γαβριέλα γεννήθηκε στις 6 Ιανουαρίου 1882 στο Λιντς, και ήταν το δεύτερο παιδί και κόρη του Αρχιδούκα Φρειδερίκου, Δούκα του Τέσσεν, και της Ισαβέλλας, κόρης του Ροβέρτου, δούκα του Κρόυ.

Στις 25 Μαΐου 1903 η Μαρία Άννα παντρεύτηκε τον Ηλία των Βουρβόνων-Πάρμας στη Βιέννη. Μαζί απέκτησαν οκτώ παιδιά:
την Ελισάβετ (1904-1983).
τον Κάρολο (1905-1912), πέθανε από πολιομυελίτιδα.
την Μαρία Φραγκίσκη (1906-1994).
τον Ροβέρτο Ούγο (1909-1974).
τον Φραγκίσκο (1913-1959).
την Ιωάννα (1916-1949), σκοτώθηκε σε ατύχημα στη Λα Τολεδάνα της Ισπανίας.
την Αλίκη (1917-2017), παντρεύτηκε τον Αλφόνσο, Δούκα της Καλαβρία. Απέκτησαν 3 παιδιά.
την Μαρία Χριστίνα (1925-2009).

Απεβίωσε στις 25 Φεβρουαρίου 1940 στη Λωζάνη σε ηλικία 58 ετών.

Τίτλοι
6 Ιανουαρίου 1882 – 25 Μαΐου 1903: Η Αυτοκρατορική & Βασιλική Υψηλότητα Αυτοκρατορική Πριγκίπισσα και Αρχιδούκισσα Μαρία Άννα της Αυστρίας, Βασιλική Πριγκίπισσα της Ουγγαρίας και της Βοημίας
25 Μαΐου 1903 – 25 Φεβρουαρίου 1940: Η Αυτοκρατορική & Βασιλική Υψηλότητα Πριγκίπισσα Μαρία Άννα των Βουρβόνων-Πάρμας, Αρχιδούκισσα και Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας και της Βοημίας

Παραπομπές

Οίκος των Αψβούργων-Λωρραίνης
Οίκος των Βουρβόνων-Πάρμας
Πριγκίπισσες της Αυστρίας
Πριγκίπισσες των Βουρβόνων-Πάρμας
Α.Ο. Παλαιοχώρας

Ο Αθλητικός Όμιλος Παλαιόχωρας είναι ποδοσφαιρικός σύλλογος που εδρεύει στην Παλαιοχώρα Χανίων στην Κρήτη. Επίσημο έτος ίδρυσης του συλλόγου είναι το 1982 και χρώματά του είναι το κίτρινο και το μαύρο. Από την περίοδο 2019-20 θα αγωνίζεται στην Α' Κατηγορία ΕΠΣ Χανίων και ως έδρα του χρησιμοποιεί το Δημοτικό γήπεδο Καντάνου. Φυσική έδρα του συλλόγου αποτελεί το Δημοτικό γήπεδο Παλαιόχωρας «Ιωάννης Ιερωνυμάκης».

Ιστορικό 
Ο Α.Ο. Παλαιόχωρας άρχισε να αγωνίζεται επίσημα στα τοπικά πρωταθλήματα Χανίων το 1990-91. Αμέσως κατέκτησε τον τίτλο στη Γ’ κατηγορία και στη συνέχεια έπαιξε τρεις σεζόν στην Β’ πριν πάρει την 3η θέση και την άνοδο για πρώτη φορά στην Α’, έπειτα από αγώνα μπαράζ με τον Ίκαρο Ταυρωνίτη στο Νεροκούρου το 1993-94.

Στην Α’ κατηγορία έπαιξε 11 συνεχόμενες χρονιές με καλύτερη θέση την 5η, που κατέλαβε το 2002. Την ίδια χρονιά έφθασε και στον τελικό του κυπέλλου Χανίων για πρώτη φορά, όπου ηττήθηκε από τον Άρη Σούδας στα Περιβόλια. Τρία χρόνια αργότερα τερμάτισε 19ος και υποβιβάστηκε στην Β’ όπου έμεινε για τρεις περιόδους και το 2006, αν και 5ος, επανήλθε στην Α’ κατηγορία, καθώς ευνοήθηκε από την αναδιάρθρωση. Δεν κατάφερε όμως να αποφύγει τον υποβιβασμό, αλλά το 2010 ως πρωταθλητής κέρδισε εκ νέου την άνοδο στην μεγαλύτερη τοπική κατηγορία για τρίτη φορά.

Το 2017 κατέκτησε το πρωτάθλημα Χανίων για πρώτη φορά και κέρδισε την ιστορική άνοδο στην Γ' Εθνική κατηγορία. Επίσης, ως πρωταθλήτρια Χανίων συμμετείχε για πρώτη φορά στο Σούπερ Καπ Χανίων, όπου κατέκτησε το κύπελλο επικρατώντας με 5-0 των κυπελλούχων Χανίων ερασιτεχνών Α.Ο. Πλατανιά. Το 2018 συμμετείχε για δεύτερη φορά στον τελικό κυπέλλου Χανίων και κατέκτησε το κύπελλο επικρατώντας 2-1 της ΑΕΕΚ ΣΥΝΚΑ στα Περιβόλια. Ως κυπελλούχος Χανίων, συμμετείχε επίσης για πρώτη φορά στο κύπελλο Ελλάδας ερασιτεχνών της σεζόν 2017-18 και συνάντησε τον Ο.Φ.Ι. στην Ιεράπετρα, από τον οποίο και αποκλείστηκε.  

Από τη σεζόν 2017-18 μέχρι και την τρέχουσα, 2018-19, αγωνίζεται στην Γ' Εθνική κατηγορία. Ο πρώτος ιστορικός αγώνας του συλλόγου στην Γ' Εθνική, ήταν στις 1 Οκτωβρίου 2017 στην πρεμιέρα του πρωταθλήματος, με αντίπαλο την Α.Ε. Κηφισιάς στο Δημοτικό γήπεδο Καντάνου, και έληξε ισόπαλος με 1-1. Το 2018 συμμετείχε για πρώτη φορά στο κύπελλο Ελλάδας της σεζόν 2018-19, ως τοπικός κυπελλούχος Χανίων, και στον πρώτο της αγώνα στην ιστορία της στη διοργάνωση αντιμετώπισε τον Εθνικό Πειραιώς στο γήπεδο της Καλλιθέας όπου ηττήθηκε με 3-1.

Παραπομπές

Εξωτερικοί σύνδεσμοι 
Επίσημος ιστότοπος του συλλόγου
Επίσημη σελίδα Facebook του συλλόγου
Ο σύλλογος στον επίσημο ιστότοπο της Ε.Π.Σ. Χανίων 

Αθλητικος Ομιλος
Ιδρύσεις αθλητικών συλλόγων το 1982
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1982
Εθνικό Συμβούλιο της Ελβετίας

Το Εθνικό Συμβούλιο της Ελβετίας (γερμανικά: Nationalrat , γαλλικά: Conseil national , ιταλικά: Consiglio nazionale) είναι η Κάτω Βουλή του κοινοβουλίου της Ελβετίας και αποτελείται από 200 μέλη. Η Άνω Βουλή, γνωστή ως Συμβούλιο των Κρατών, εκπροσωπεί τα Καντόνια της Ελβετίας με 46 μέλη. Τα δύο αυτά νομοθετικά σώματα αποτελούν την Ομοσπονδιακή Συνέλευση της Ελβετίας. Η βουλευτική περίοδος του Εθνικού Συμβουλίου της Ελβετίας είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στην Βέρνη.

Από το 1918 οι εκλογές διεξάγονται με αναλογική εκπροσώπηση, με βάση την οποία κάθε καντόνι αποτελεί και μία εκλογική περιφέρεια. Από το 1971 οι γυναίκες ψηφίζουν στις εκλογές και μπορούν να είναι υποψήφιες για το Εθνικό Συμβούλιο. Δεν υπάρχει εκλογικό όριο για την εκλογή κάποιου στο συμβούλιο.

Εκλογικό σύστημα 
Τα 200 μέλη του Εθνικού Συμβουλίου εκλέγονται με πλειοψηφία σε  5 μονοεδρικές περιφέρειες και αναλογικά σε 21 πολυεδρικές περιφέρειες, με τις 26 εκλογικές περιφέρειες να βασίζονται στα 26 καντόνια της χώρας.
Οι εκλογές έγιναν με τη χρήση ανοικτής λίστας όπου οι ψηφοφόροι μπορούν να βάλουν σταυρό σε κομματικές λίστες και να μοιράσουν την ψήφο τους μεταξύ των κομμάτων ή να φτιάξουν τη δική τους λίστα σε ένα λευκό ψηφοδέλτιο.
Η κατανομή των εδρών γίνεται με το σύστημα Χάγκενμπαχ-Μπίσοφ.

Παραπομπές

Εξωτερικοί σύνδεσμοι 

Επίσημη ιστοσελίδα
Ελβετικό Κοινοβούλιο 
The Law Collection: SR 17 Bundesbehörden/Autorités fédérales/Autorità federali

Πολιτική της Ελβετίας
Ελβετικό Συμβούλιο των Κρατών

Το Ελβετικό Συμβούλιο των Κρατών (γερμανικά: Ständerat, γαλλικά: Conseil des États, ιταλικά: Consiglio degli Stati) είναι η Άνω Βουλή του κοινοβουλίου της Ελβετίας και αποτελείται από 46 μέλη και εκπροσωπεί τα Καντόνια της Ελβετίας. Μαζί με το Εθνικό Συμβούλιο της Ελβετίας, γνωστό και ως Κάτω Βουλή, αποτελούν την Ομοσπονδιακή Συνέλευση της Ελβετίας. Η βουλευτική περίοδος του Συμβουλίου των Κρατών είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στην Βέρνη.

Με εξαίρεση το καντόνι Άπεντσελ Ινερχόντεν, όπου η εκλογή του αντιπροσώπου γίνεται τον Απρίλιο, πριν τη διεξαγωγή των εθνικών εκλογών, οι σύμβουλοι σε όλα τα υπόλοιπα καντόνια εκλέγονται ταυτόχρονα με τα μέλη του Εθνικού Συμβουλίου.

Είκοσι καντόνια εκπροσωπούνται από 2 μέλη. Έξι καντόνια, παραδοσιακά γνωστά ως "μισά καντόνια", εκπροσωπούνται από ένα μέλος για ιστορικούς λόγους. Αυτά είναι τα Ομπβάλντεν, Νιντβάλντεν, Μπάζελ-Στατ, Μπάζελ-Λάντστατ, Άπεντσελ Αουζερχόντεν και Άπεντσελ Ινερχόντεν.

Στα καντόνια Ζουρά και Νεσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα σε έναν ή δύο γύρους.

Παραπομπές

Εξωτερικοί σύνδεσμοι
 

Πολιτική της Ελβετίας
Ντοστίκ

Το Ντοστίκ (καζακικά: Достық) είναι μια μικρή πόλη στην Περιφέρεια Αλμάτι του Καζακστάν, στα σύνορα με το Σιντσιάνγκ της Κίνας. Είναι θύρα εισόδου (από τον αυτοκινητόδρομο και το σιδηρόδρομο) από την Κίνα. Το σιδηροδρομικό τμήμα εξυπηρετεί ως σημαντικός κρίκος στην Ευρασιατική Χερσαία Γέφυρα. Βρίσκεται στην Τζουγγάρια Πύλη, ένα ιστορικά σημαντικό ορεινό πέρασμα.

Παραπομπές

Πόλεις του Καζακστάν
Περιφέρεια Αλμάτι
Λι Ντάε-μιουνγκ

Ο Λι Ντάε-μιουνγκ (Κορεατικά: 이대명, γενν. 14 Σεπτεμβρίου 1988 στη Σεούλ) είναι Κορεάτης αθλητής της σκοποβολής. Κέρδισε το ασημένιο μετάλλιο στα 50 μέτρα ελεύθερο πιστόλι στο Παγκόσμιο Πρωτάθλημα Σκοποβολής 2010. Στο Παγκόσμιο Πρωτάθλημα Σκοποβολής 2018 κέρδισε 2 χρυσά και 2 χάλκινα μετάλλια. Πήρε αυτομάτως την πρόκριση για τους Ολυμπιακούς Αγώνες 2020.

Παραπομπές 

Ντάε-μιουνγκ Λι
Ράζνγιτσι

Το ράζνγιτσι (ražnjići) είναι δημοφιλής σπεσιαλιτέ των Δυτικών Βαλκανίων. Αποτελείται από ψητό κρέας σε σουβλάκι, ισοδύναμο με το ελληνικό σουβλάκι και το τουρκικό σασλίκ. Το όνομα προέρχεται από το ράζανι που σημαίνει "σουβλάκι".

Πηγές 

 
 
 
 
 
 

Σερβική κουζίνα
Βαλκανική κουζίνα
Φαγητό δρόμου
Τρόφιμα με βάση το κρέας
Α.Π.Σ. Άρης Αμφιάλης

Ο Αθλητικός Ποδοσφαιρικός Σύλλογος Άρης Αμφιάλης είναι ελληνικός αθλητικός σύλλογος με έδρα την Αμφιάλη στο Κερατσίνι. Επίσημο έτος ίδρυσης του συλλόγου είναι το 1968 και έμβλημά του ο Θεός Άρης. Διατηρεί τμήματα ποδοσφαίρου ανδρών και πετοσφαίρισης γυναικών.

Ιστορικό 
Ο «Α.Π.Σ. Άρης Αμφιάλης» ιδρύθηκε ανεπίσημα το 1966 και το 1968 αναγνωρίστηκε επίσημα από το Πρωτοδικείο. Το 1970 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 1619 και από τη σεζόν 1970-71 ξεκίνησε να αγωνίζεται επίσημα στα πρωταθλήματα της Ε.Π.Σ. Πειραιά, ξεκινώντας από τη Γ' Κατηγορία. Το 2009 κατέκτησε για πρώτη φορά το πρωτάθλημα Πειραιά και κέρδισε την άνοδο στην Δ' Εθνική κατηγορία. Στην Δ' Εθνική αγωνίστηκε για πρώτη φορά τις σεζόν 2009-10 και 2010-11. Το 2012 κατέκτησε εκ νέου το πρωτάθλημα Πειραιά, επικρατώντας την τελευταία αγωνιστική του -μέχρι τότε- πρώτου της βαθμολογίας Ερμή Κορυδαλλού με 0-4 στον Κορυδαλλό και συμμετείχε στο ειδικό πρωτάθλημα ανόδου, με αντιπάλους τους Ιάσωνα Ιλίου, Α.Ο. Πεύκης και Περαμαϊκό, όπου όμως έχασε την άνοδο στην Δ' Εθνική. Κατόπιν, αγωνίστηκε στην Α' Κατηγορία πρωταθλήματος Πειραιά μέχρι και το 2017 που υποβιβάστηκε στην Β'.

Έδρα της ομάδας αποτελεί το Δημοτικό Γήπεδο Κερατσινίου «Σιταποθήκες», χωρητικότητας 1.100 θέσεων.

Τμήμα πετοσφαίρισης γυναικών 
Η ομάδα πετοσφαίρισης γυναικών του Άρη Αμφιάλης κέρδισε για πρώτη φορά την άνοδο στην Α' κατηγορία γυναικών της ΕΣΠΕΔΑ το 2011. Πρώτος αγώνας της ιστορίας της για την Α' ΕΣΠΕΔΑ, ήταν στην πρεμιέρα του πρωταθλήματος με αντίπαλο τον Πορφύρα. 

Έδρα της ομάδας αποτελεί το Κλειστό Σιταποθηκών «Π. Μπακογιάννης».

Παραπομπές

Πηγές 
ΑΡΗΣ ΑΜΦΙΑΛΗΣ 44 ΧΡΟΝΙΑ ΙΣΤΟΡΙΑΣ ΗΘΟΥΣ ΚΑΙ ΔΙΑΚΡΙΣΕΩΝ, βίντεο-αφιέρωμα στον Άρη Αμφιάλης

Εξωτερικοί σύνδεσμοι 
Ο Σύλλογος στον επίσημο ιστότοπο της ΕΠΣ Πειραιά 

Αθλητικοί σύλλογοι Πειραιά
Ιδρύσεις αθλητικών συλλόγων το 1968
Ποδοσφαιρικές ομάδες Ελλάδας
Ελληνικοί σύλλογοι πετοσφαίρισης
Σωματεία Ε.Σ.ΠΕ.Δ.Α.
Ιουδήθ του Μπάμπενμπεργκ

H Ιουδήθ του Μπάμπενμπεργκ (Λατ. Jutta, 1115 - μετά το 1168) μέλος του Οίκου των Μπάμπενμπεργκ ήταν κόρη του Λεοπόλδου Γ΄ Μπάμπενμπεργκ της Αυστρίας και της Αγνής του Βάιμπλινγκεν της μοναδικής κόρης του αυτοκράτορα Ερρίκου Δ΄ από τον Οίκο των Σαλίων. 

Η Ιουδήθ ήταν ανεψιά του Ερρίκου Ε΄ της Αγίας Ρωμαϊκής Αυτοκρατορίας, ο χρονικογράφος Όθων του Φράιζινγκ ήταν ένας από τους μεγαλύτερους αδελφούς της. Ο Κορράδος Γ΄ της Γερμανίας ήταν ετεροθαλής αδελφός της από τον πρώτο γάμο της μητέρας της με τον δούκα Φρειδερίκο Α΄ της Σουηβίας του Οίκου των Χοενστάουφεν, ο Φρειδερίκος Α΄ Βαρβαρόσσα ήταν ανιψιός της. Ο πατέρας της Ιουδήθ με τον γάμο του έγινε ισχυρός αυτοκρατορικός πρίγκιπας και ένας από τους υποψήφιους για την εκλογή του Ρωμαίου αυτοκράτορα (1125) παραιτήθηκε ωστόσο υπέρ του θετού γιου του Φρειδερίκου Β΄ της Σουαβίας.

Οικογένεια

Η Ιουδήθ παντρεύτηκε τον Γουλιέλμοε Ε΄ των Αλεράμιτσι μαρκήσιο του Μομφερράτου, με τον οποίο απέκτησε οκτώ παιδιά. Ο Οίκος των Αλεράμιτσι ήταν πρωταγωνιστής στις Σταυροφορίες, ο Γουλιέλμος Ε΄ συνόδευσε τον ανιψιό του Λουδοβίκο Ζ΄ τον Νεώτερο στη Β΄ Σταυροφορία (1147). Οι πέντε γιοι τού Γουλιέλμου Ε΄ και της Ιουδήθ απέκτησαν υψηλές θέσεις στο Βασίλειο της Ιερουσαλήμ και τη Βυζαντινή Αυτοκρατορία. Συγκεκριμένα απέκτησαν: 

 Γουλιέλμος, κόμης της Γιάφα και της Ασκαλώνος, πατέρας του Βαλδουίνου Ε΄ της Ιερουσαλήμ.
 Κορράδος, βασιλιάς της Ιερουσαλήμ.
 Βονιφάτιος, διάδοχός του στη μαρκιωνία του Μομφερράτου και ιδρυτής του Βασιλείου της Θεσσαλονίκης.
 Φρειδερίκος, ακολούθησε εκκλησιαστική σταδιοδρομία και έγινε επίσκοπος της Άλμπα.
 Ρενιέ, παντρεύτηκε τη Βυζαντινή πριγκίπισσα Μαρία Κομνηνή, κόρη του Μανουήλ Α΄ Κομνηνού.
 Αγνή, παντρεύτηκε τον Γκουίντο Γκουέρρα Γ΄ κόμη της Μοντιλιάνα. Ο γάμος ακυρώθηκε πριν το 1180, χωρίς απογόνους.
 Αζαλαΐς απεβ. 1232, παντρεύτηκε τον Μαμφρέδο Β΄ μαρκήσιο του Σαλούτσο και ήταν επίτροπος για λογαριασμό του ανήλικου εγγονού της Μαμφρέδου Γ΄.
 Μία κόρη, που παντρεύτηκε τον Αλβέρτο της Μαλασπίνα.

Ο Γουλιέλμος Ε΄ ήταν ένας από τους βασικούς οπαδούς τού ανιψιού τής συζύγου τού Φρειδερίκου Β΄ Βαρβαρόσσα και βοήθησε σημαντικά να να γίνει ο γάμος του με τη Βεατρίκη Α΄ της Βουργουνδίας, μικρανεψιά τής μητέρας του Γκιζέλας (1156). Η Ιουδήθ ζούσε το 1168, αλλά πέθανε πριν τον σύζυγο της, παραβρέθηκε στην Ιερουσαλήμ όταν ο μικρός εγγονός της Βαλδουίνος Ε΄ στέφτηκε βασιλιάς της Ιερουσαλήμ.

Παραπομπές

Πηγές

Marco Bicchierai, Tegrimo Guidi, in Dizionario biografico degli Italiani, 61 (2004)

Μαρκησίες του Μομφερράτου
Οίκος των Μπάμπενμπεργκ
Α.Ο. Νίκαιας

Ο Α.Ο. Νίκαιας υπήρξε ποδοσφαιρικός σύλλογος της Νίκαιας που δραστηριοποιήθηκε από τη δεκαετία του '70 μέχρι και τη δεκαετία του ΄90. Είχε χρώματα το μπλε και το λευκό. Προέκυψε από τη μετονομασία της «Πίνδου Νίκαιας» και το 1997 συγχωνεύτηκε με την «Ελπίδα Νίκαιας» και επαναδημιούργησαν την ιστορική «Α.Ε. Νίκαια», απόγονο της Α.Ε. Νίκαιας. Είχε αγωνιστεί στα πρωταθλήματα της Γ' Εθνικής και Δ' Εθνικής.

Ξεκίνησε τις αγωνιστικές τις δραστηριότητες τη σεζόν 1976-77 στην κορυφαία κατηγορία πρωταθλήματος Πειραιά και αμέσως, ως δευτεραθλήτρια του πρωταθλήματος, κέρδισε την άνοδο στο Εθνικό ερασιτεχνικό πρωτάθλημα. Αγωνίστηκε στο Εθνικό ερασιτεχνικό πρωτάθλημα τις χρονιές 1977-78 και 1978-79. Το 1980-81 αναδείχθηκε υπεπρωταθλήτρια Πειραιά και επανήλθε στο Εθνικό ερασιτεχνικό πρωτάθλημα τη σεζόν 1981-82. Από τη σεζόν 1982-83 μέχρι και τη σεζόν 1984-85 αγωνίστηκε στο πρωτάθλημα της Γ' Εθνικής κατηγορίας και ακολούθως, τις σεζόν 1985-86 και 1986-87 αγωνίστηκε στο Εθνικό ερασιτεχνικό πρωτάθλημα. Επίσης, υπήρξε κυπελλούχος Πειραιά το 1980-81, επικρατώντας στον τελικό του Α.Ο. Νεάπολης.

Με τη φανέλα του Α.Ο. Νικαίας είχαν αγωνιστεί γνωστοί παίκτες της εποχής όπως Μίλτος Bρεκούσης, Αλέκος Νταβέλης κ.α.

Πορεία στα Εθνικά Πρωταθλήματα

Παραπομπές 

Αθλητικοί σύλλογοι Πειραιά
Νικαιας ΑΟ
Παγκόσμιο Κύπελλο Ποδοσφαίρου Ενόπλων 2013

Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2013 (τελική φάση) διεξήχθη στo Μπακού του Αζερμπαϊτζάν, από 2 ως 14 Ιουλίου 2013 με συμμετοχή 16 χωρών. Νικήτρια αναδείχθηκε η ομάδα του Ιράκ.

Σύστημα διεξαγωγής
Προηγήθηκαν προκριματικοί αγώνες στη ζώνη της Ευρασίας, στους οποίους αποκλείστηκαν το Ιράν και το Καζακστάν. Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Η δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ άουτ.

Πρώτη φάση

Α΄ Όμιλος

Βαθμολογία (3 αγώνες)
 Αζερμπαϊτζάν: 9β. (9-0)
 Ιράκ : 6β. (11-3)
 Μάλι: 3β. (6-8)
 Καναδάς: 0β. (0-15)

Β΄ Όμιλος

Βαθμολογία (3 αγώνες)
 Αλγερία : 7β. (7-2)
 Μπαχρέιν: 5β. (2-0)
Γαλλία : 2β. (3-6)
Κένυα: 1β. (3-7)

Γ΄ Όμιλος

Βαθμολογία (3 αγώνες)
 Ομάν : 9β. (11-3)
 Ακτή Ελεφαντοστού: 6β. (5-2)
ΗΠΑ: 3β. (6-7)
Γερμανία: 0β. (1-11)

Δ΄ Όμιλος

Βαθμολογία (3 αγώνες)
 Καμερούν : 9β. (5-1)
 Κατάρ: 6β. (3-2)
Βραζιλία: 3β. (5-4)
Ολλανδία: 0β. (1-7)

Προημιτελικοί
10 Ιουλίου 2013
Αζερμπαϊτζάν – Μπαχρέιν: 3-2 (παρ.)
 Ακτή Ελεφαντοστού - Καμερούν: 2-1
Ομάν – Κατάρ: 3-0
 Ιράκ - Αλγερία: 2-1

Ημιτελικοί
12 Ιουλίου 2013
Ομάν – Αζερμπαϊτζάν: 2-1
 Ιράκ - Ακτή Ελεφαντοστού: 3-0

Αγώνας 3ης θέσης
14 Ιουλίου 2013
 Ακτή Ελεφαντοστού - Αζερμπαϊτζάν 1-0

ΤΕΛΙΚΟΣ
14 Ιουλίου 2013
Ιράκ – Ομάν 3-2

Τελική κατάταξη

Πηγές 

RSSSF World Military Cup 2013 (Baku)

Παγκόσμιο Κύπελλο Ποδοσφαίρου Ενόπλων
Ποδόσφαιρο το 2013
Γκιέραν-πανγκ

Το Γκιέραν-πανγκ (계란빵, "ψωμί αυγού") είναι ζεστό σνακ του δρόμου που πωλείται σε όλη τη Νότια Κορέα. Το αφράτο, επίμηκες ψωμί είναι γλυκό, αλμυρό και περιέχει ένα ολόκληρο αυγό μέσα στη ζύμη της κρέπας.

Προετοιμασία 
Μια μηχανή γκιέραν-πανγκ είναι μια συσκευή με μερικές δεκάδες επιμήκεις αυλακώσεις για την έκχυση χτυπημάτων κέικ και αυγών. Το μείγμα αποτελείται συνήθως από αλεύρι, μπέικιν πάουντερ, γάλα, αυγά, βούτυρο, ζάχαρη, αλάτι και εκχύλισμα βανίλιας. Ένα ολόκληρο αυγό ραγίζεται πάνω στο κτύπημα σε κάθε υποδοχή, και τα ψωμιά αυγού ψήνονται μέχρι να ροδίσουν. Συνήθως, στη κορυφή τοποθετείται ψιλοκομμένος μαϊντανός, τυρί και ζαμπόν σε φέτες.

Παραπομπές 

Τρόφιμα με βάση το αυγό
Τρόφιμα με βάση το ψωμί
Δημήτρης Λεοντζάκος

Ο Δημήτρης Λεοντζάκος (Νοέμβριος 1974) είναι Έλληνας ποιητής και μουσικός. Γεννήθηκε το 1974 στην Καβάλα και σπούδασε μουσική. Ζει και εργάζεται στη Θεσσαλονίκη. Εξέδωσε την πρώτη του ποιητική συλλογή το 2001. Ποιήματά του έχουν δημοσιευτεί σε περιοδικά, έχουν φιλοξενηθεί σε ανθολογίες και συλλογικές εκδόσεις στην Ελλάδα και το εξωτερικό.

Συγγραφικό έργο 

Ποιήματα

 Aria / Lacrimae rerum, Σαιξπηρικόν, 2022
 Χλόη ΙΙ, Θράκα, 2021
Χλόη ή Ομιλώντας ακατάπαυστα σαν δέντρο, Κουκούτσι, 2020
 Περπατώντας / μερικά ποιήματα για το τίποτα, Υποκείμενο, 2020
 Η αγάπη, Νεφέλη, 2018
Τοπία ξανά. Νεφέλη, 2018
 Το μάτι και η νύχτα, Νεφέλη, 2016
 Τίγρεις σε ενυδρείο, Σαιξπηρικόν, 2016
 Τα σκυλιά του Ακταίωνα, Νεφέλη, 2014
 Κινέζικα, Νεφέλη, 2010
 Η Κίρκη ξαφνικά, Μεταίχμιο, 2004
 Κόμικ, Τα Τραμάκια, 2001

Συμμετοχή σε συλλογικά έργα

 Ο θάνατος είναι γεμάτος μεταφορές, Μνήμη Δημήτρη Ελευθεράκη, Ενύπνιο, 2022
 Πινακοθήκη Λυρικών ποιημάτων, τόμος β΄, Ρώμη, 2021, ανθολογία των Βασίλη Βασιλικού και Πέτρου Γκολίτση
 Ποίηση με πείσμα, Αντίποδες, 2020
 Εγχειρίδιο νέας ποιητικής, Ρώμη, 2019, ανθολογία του Σωτήρη Παστάκα
 Η Πρέβεζα στη νεοελληνική ποίηση, Ίδρυμα Ακτία Νικόπολις, 2018
 Ωρολογιακοί μηχανισμοί, Νεφέλη, 2018
 Τα ποιήματα του 2016, Κοινωνία των (δε)κάτων, 2017
 Τα ποιήματα του 2014, Κοινωνία των (δε)κάτων, 2016
 Hellenica: Το καινούργιο εντός ή πέραν της γλώσσας: Ανθολογία νέων Ελλήνων ποιητών, Γαβριηλίδης, 2009
 Παλίμψηστο Καβάλας, Εκδόσεις Καστανιώτη, 2009
 Η ελληνική ποίηση του 20ού αιώνα, Μεταίχμιο, 2008
 Karaoke Poetry Bar, Futura, 2007
 Τα ποιήματα του 2006, Κοινωνία των (δε)κάτων, 2007

Εξωτερικοί σύνδεσμοι 
  Βιβλιονέτ
https://www.hartismag.gr/dhmhtrhs-leontzakos
http://www.litart.gr/tessera-poiimata-tis-sapfous-kai-tis-nixtas/ 
http://www.litart.gr/tigreis-se-enydreio/
http://www.litart.gr/dimitris-leontzakos/ 
https://chronos.fairead.net/leontzakos-aggelos
https://chronos.fairead.net/poiimata-ston-xrono
https://greeknewsagenda.gr/index.php/interviews/reading-greece/7299-reading-greece-dimitris-leontzakos-on-the-meeting-point-between-poetry-and-music

Έλληνες ποιητές
Έλληνες μουσικοί
Γιώργος Σ. Πολίτης

Ο Γιώργος Σ. Πολίτης (Ιανουάριος 1960, Αθήνα) είναι Έλληνας συγγραφέας. Εκτός από τη συγγραφή και επεξεργασία έργων, αρθρογραφεί στο διαδίκτυο διατηρώντας ιστολόγιο, ενώ αρθρογραφεί επίσης στον περιοδικό τύπο.

Έχει συγγράψει περισσότερα από 300 άρθρα τα οποία αφορούν την κοινωνία, την πολιτική, τη φιλοσοφία, τη ψυχολογία και τις σχέσεις.

Βιογραφικά στοιχεία 
Γεννήθηκε στην Αθήνα τον Ιανουάριο του 1960. Το 1984 ολοκλήρωσε τις σπουδές του στην ζωγραφική και την αρχιτεκτονική εσωτερικών χώρων και κατόπιν δημιούργησε τη δική του επιχείρηση. Παρακολούθησε σειρά σεμιναρίων Ψυχολογίας, Πολιτικής οικονομίας και φιλοσοφίας στο Καποδιστριακό Πανεπιστήμιο Αθηνών. Είναι παντρεμένος και πατέρας δύο ενήλικων παιδιών. Εδώ και αρκετά χρόνια ασχολείται αποκλειστικά με την συγγραφή μυθιστορηματικών και θεατρικών έργων. Πρόσφατα θεατρικά έργα Κορίτσι διαμάντι, Το λαχείο)

Εργογραφία 

 Ήφαες Αδελαή; (Εκδόσεις Ηρόδοτος 2014) (ISBN 978-960-485-069-3)
 24 Στιγμές ακραίου πάθους (Εκδόσεις Ηρόδοτος 2017) (ISBN 978-960-485-188-3)
 Το γράμμα που δεν διαβάστηκε ποτέ (Εκδόσεις Ωκεανίδα 2018) (ISBN 978-960-410-815-2)
Το προξενιό της Ιουλίας (Εκδόσεις Ψυχογιός 2020) (ΙSBN 978-618-01-3421-6)

Παραπομπές 

Έλληνες συγγραφείς
Παγκόσμιο Κύπελλο Ποδοσφαίρου Ενόπλων 2017

Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2017 (τελική φάση) διεξήχθη στo Μασκάτ του Ομάν, από 15 ως 28 Ιανουαρίου 2017 με συμμετοχή 16 χωρών. Νικήτρια αναδείχθηκε η ομάδα του Ομάν.

Σύστημα διεξαγωγής
Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Η δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ-άουτ.

Πρώτη φάση

Α΄ Όμιλος

Βαθμολογία (3 αγώνες)
 Ομάν: 7β. (9-3)
 Μπαχρέιν : 5β. (3-2)
 Γουινέα: 2β. (3-8)
 Γαλλία: 1β. (4-6)

Β΄ Όμιλος

Βαθμολογία (3 αγώνες)
 Αλγερία : 9β. (7-3)
 Γερμανία: 4β. (2-2)
Βόρεια Κορέα: 3β. (3-3)
Ιράν: 1β. (1-5)

Γ΄ Όμιλος

Βαθμολογία (3 αγώνες)
 Κατάρ : 7β. (8-1)
 Μάλι: 5β. (5-1)
Ιρλανδία: 4β. (7-5)
ΗΠΑ: 0β. (2-15)

Δ΄ Όμιλος

Βαθμολογία (3 αγώνες)
 Συρία : 7β. (4-0)
 Αίγυπτος: 5β. (5-1)
Πολωνία: 4β. (7-3)
Καναδάς: 0β. (1-14)

Προημιτελικοί

24 Ιανουαρίου 2017 
Ομάν – Μάλι: 5-0
 Αίγυπτος - Αλγερία: 2-1 (παρ.)
Κατάρ – Μπαχρέιν: 0-0 (4-2 πέν.)
 Συρία - Γερμανία: 2-1

Ημιτελικοί
26 Ιανουαρίου 2017
Ομάν – Αίγυπτος: 2-2 (4-1 πέν.)
 Κατάρ - Συρία: 2-2 (4-2 πέν.)

Αγώνας 3ης θέσης
28 Ιανουαρίου 2017
 Συρία - Αίγυπτος 2-2 (6-5 πέν.)

ΤΕΛΙΚΟΣ
28 Ιανουαρίου 2017
Ομάν – Κατάρ 0-0 (4-1 πέν.)

Τελική κατάταξη

Πηγές 

RSSSF World Military Cup 2017 (Muscat)

Παγκόσμιο Κύπελλο Ποδοσφαίρου Ενόπλων
Ποδόσφαιρο το 2017
Χρωμοσωμική θεωρία Μποβέρι–Σάτον

Η χρωμοσωμική θεωρία Μποβέρι–Σάτον (επίσης γνωστή ως η χρωμοσωμική θεωρία της κληρονομικότητας ή η θεωρία Σάτον–Μποβέρι) είναι βασική ενοποιητική θεωρία της γενετικής, η οποία προσδιορίζει τα χρωμοσώματα ως τους φορείς του γενετικού υλικού. Εξηγεί σωστά τον μηχανισμό που είναι το υπόβαθρο των νόμων της Μεντελικής κληρονομικότητας, εντοπίζοντας τα χρωμοσώματα με τα συζευγμένα αλληλόμορφα που απαιτούνται από νόμους του Μέντελ. Αναφέρει επίσης ότι τα χρωμοσώματα είναι γραμμικές δομές με γονίδια που βρίσκονται σε συγκεκριμένες τοποθεσίες πάνω τους που ονομάζονται loci.

Δηλώνει απλά ότι τα χρωμοσώματα, τα οποία φαίνονται σε όλα τα διαιρούμενα κύτταρα και περνούν από τη μια γενιά στην επόμενη, είναι η βάση για όλη την γενετική κληρονομικότητα. Μετά από κάποιο χρονικό διάστημα τυχαίες μεταλλάξεις δημιουργούν αλλαγές στην αλληλουχία του DNA ενός γονιδίου. Τα γονίδια βρίσκονται στα χρωμοσώματα.

Αναφορές 

Βιολογικές θεωρίες
Κυτταρολογία
Rolex

Η Rolex SA είναι ελβετική κατασκευάστρια εταιρία ωρολογίων πολυτελείας. Η εταιρεία και η θυγατρική της Montres Tudor SA σχεδιάζουν, κατασκευάζουν, διανέμουν και επισκευάζουν ρολόγια χειρός που πωλούνται με τα εμπορικά σήματα Rolex και Tudor. Ιδρύθηκε από τους Χανς Βίλσντορφ και Άλφρεντ Ντέιβις στο Λονδίνο της Αγγλίας το 1905 ως "Wilsdorf and Davis". Η Rolex μετέφερε τη βάση των δραστηριοτήτων της στη Γενεύη της Ελβετίας το 1919.

Για την ονομασία της εταιρείας υπάρχουν πολλές φήμες. Πιθανώς η ονομασία «Rolex» να προκύπτει από το «Horlogerie Exquise», ενώ ορισμένοι υποστηρίζουν ότι την επέλεξε ο Wilsdorf καθώς δεν σήμαινε κάτι συγκεκριμένο, αλλά θα γινόταν συνώνυμο της απαράμιλλης ποιότητας και των μοναδικών ρολογιών που κατασκεύαζε η εταιρεία, κάτι που, όπως έδειξε η ιστορία, το κατάφερε.

Η Forbes κατέταξε τη Rolex ως 64η στον κατάλογο του 2016 των πιο ισχυρών παγκόσμιων εμπορικών σημάτων του κόσμου. 

Η εταιρεία ανήκει στο Ίδρυμα Χανς Βίλσντορφ, ιδιωτικό οικογενειακό τραστ.

Παραπομπές 

Κατασκευαστές αξεσουάρ μόδας
Σύστημα U

Στη μαθηματική λογική, το Σύστημα U και το Σύστημα U− είναι αμιγή συστήματα τύπων, δηλαδή: Ειδικές μορφές λάμδα λογισμού με έναν αυθαίρετο αριθμό δομών, αξιωμάτων και κανόνων, ή εξαρτήσεων μεταξύ των δομών. Αποδείχθηκαν και οι δύο ασυνεπείς από τον Ζαν-Υβ Ζιράρ, το 1972. Αυτό οδήγησε στην συνειδητοποίηση ότι η αρχική θεωρία των τύπων από τον Μάρτιν-Λεφ του 1971 ήταν ασυνεπής, καθώς επέτρεψε ίδια συμπεριφορά με το παράδοξο του Ζιράρ: "Ολικό Σύνολο μέσα στον εαυτό του".

Επίσημος ορισμός 
Ένα σύστημα τύπων U ορίζεται ως ένα καθαρό αμιγή σύστημα τύπων με

 Τρία σύνολα ;
 Δύο αξιώματα ; και
 Πέντε κανόνες .

Το Σύστημα U− ορίζεται με τον ίδιο τρόπο με την εξαίρεση του κανόνα .

Τα Σύνολα   και  ονομάζονται "Τύποι" και "Είδη", αντίστοιχα. Το Σύνολο   δεν έχει συγκεκριμένο όνομα. Τα δύο αξιώματα περιγράφουν τη συγκράτηση των Τύπων στα είδη () καθώς και τα είδη σε  (). Διαισθητικά, τα Σύνολα περιγράφουν μια φυσική ιεραρχία.

 Όλες οι τιμές έχουν ένα τύπο, έναν βασικό τύπο π. χ.  διαβάζεται ως "το β είναι  τύπος δεδομένων Αληθείας" ή  ως εξαρτημένος  τύπος συνάρτησης π.χ. διαβάζεται ως "η  είναι μια συνάρτηση από τους φυσικούς αριθμούς, για τους τύπους δεδομένων Αληθείας - του Μπουλ".
  είναι το σύνολο όλων των τύπων:   διαβάζεται ως " είναι ένας τύπος. Από το  μπορούμε να χτίσουμε περισσότερους όρους, όπως  το οποίο είναι είδος μοναδιαίου τύπου συντελεστή π.χ.  διαβάζεται ως "Λίστα που είναι μια λειτουργία από τύπους σε τύπους". Είναι ένας πολυμορφικός τύπος. Οι κανόνες περιορίζουν το πώς μπορούμε να φτιάξουμε νέα είδη.
  είναι το σύνολο όλων τέτοιων ειδών:  διαβάζεται ως " είναι ένα είδος". Ομοίως, μπορούμε να οικοδομήσουμε σχετικούς όρους, σύμφωνα με τους κανόνες.
  είναι το σύνολο όλων αυτών των όρων.

Οι κανόνες που διέπουν τις σχέσεις μεταξύ συνόλων: ότι οι τιμές μπορεί να εξαρτώνται από τις τιμές - συναρτήσεις,  επιτρέπει σε τιμές να εξαρτώνται από τύπους - πολυμορφισμός,  επιτρέπει σε τύπους να εξαρτώνται από τύπους - τύποι συντελεστών, και ούτω καθεξής.

Το παράδοξο του Ζιράρ 
Οι ορισμοί του Συστήματος U και U− επιτρέπουν την αντιστοίχιση πολυμορφικών ειδών σε γενικές κατασκευές όπως συμβαίνει με τους πολυμορφικούς τύπους όρων στη κλασική πολυμορφική λάμδα άλγεβρα, π.χ. όπως στο Σύστημα F. Ένα παράδειγμα μίας τέτοιας γενικής κατασκευής μπορεί να είναι η παρακάτω  - όπου k υποδηλώνει ένα είδος μεταβλητής: 

.

Αυτός ο μηχανισμός είναι επαρκής για να κατασκευάσει ένα όρος με τον τύπο το οποίο συνεπάγεται ότι κάθε τύπος είναι κατοικημένος. Από την Αντιστοιχία Κάρι-Χάουαρντ, αυτό είναι ισοδύναμο με όλες τις λογικές προτάσεις που μπορεί να αποδειχθούν, όπου  κάνει το σύστημα να είναι ασυνεπής.Το παράδοξο του Ζιράρ μέσα από τη Θεωρία των Τύπων είναι ανάλογο του Παράδοξου του Ράσελ στη θεωρία συνόλων.

Αναφορές

Περαιτέρω ανάγνωση 

 
 

Λ-λογισμός
Θεωρία αποδείξεων
Θεωρία τύπων
Παράδοξο Κλέινι–Ρόσερ

Στα μαθηματικά, το Παράδοξο Κλέινι-Ρόσερ είναι ένα παράδοξο που δείχνει ότι ορισμένα συστήματα της τυπικής λογικής είναι ασυνεπής, ιδίως με την έκδοση της Συνδυαστικής Λογικής του Κάρυ ( Curry's ) που εισήχθη το 1930, και ο αρχικός λάμδα λογισμός του Τσερτς, που εισήχθη το 1932–1933. Και οι δύο προορίζονται αρχικά ως συστήματα της τυπικής λογικής. Το παράδοξο εκτέθηκε από τον Στίβεν Κλέινι και τον Τζ. Β. Ρόσερ το 1935.

Το παράδοξο 
Οι Κλέινι και Ρόσερ ήταν σε θέση να δείξουν ότι και τα δύο συστήματα είναι σε θέση να χαρακτηρίσουν και να απαριθμήσουν τις προσδιορισμένες θεωρητικές αριθμητικές συναρτήσεις αποδεδειγμένων συνόλων. αυτό τους έδωσε τη δυνατότητα να κατασκευάσουν έναν όρο που ουσιαστικά αναπαράγει το Παράδοξο του Ρίτσαρντ σε γλώσσα Τύπων.

Ο Κάρυ αργότερα κατάφερε να εντοπίσει τα κρίσιμα συστατικά της άλγεβρας, που επέτρεψε την κατασκευή αυτού του παραδόξου, και το χρησιμοποίησε για να κατασκευάσει ένα πολύ πιο απλό παράδοξο, που τώρα είναι γνωστό ως το Παράδοξο του Κάρυ.

Δείτε επίσης 

 Λίστα με τα παράδοξα

Αναφορές 

 Andrea Cantini, "Η ασυνέπεια ορισμένων τυπικών λογικών", τα Παράδοξα και Σύγχρονη Λογική έναρξη της Stanford Encyclopedia of Philosophy (2007).
 

Λ-λογισμός
Μαθηματικά παράδοξα
Μαθηματικά-επέκταση
Τζίνι Ουέσλι

Η Τζίνι Ουέσλι (ολόκληρο όνομα Τζινερβα Μόλλυ Ουέσλι) (Αγγ.Ginerva "Ginny" Molly Weasley) είναι φανταστικός χαρακτήρας στη σειρά μυθιστορημάτων Χάρι Πότερ της Τζ. Κ. Ρόουλινγκ. Η Τζίνι παρουσιάζεται στο πρώτο βιβλίο  της  σειράς, ο Χάρι Πότερ και η Φιλοσοφική Λίθος.Το βιβλίο την παρουσιάζει ως το νεαρότερο και μόνο κορίτσι στην οικογένεια Ουέσλι. Είναι το μόνο κορίτσι που ενδιαφέρεται ο Χάρι και τελικά θα γίνει σύζυγός του. Η Τζίνι Ουέσλι είναι ένα από τα σημαντικότερα πρόσωπα για τον Χάρι Πότερ. 

Είναι μάγισσα αγνού αίματος που γεννήθηκε στις 11 Αυγούστου 1981.

Βιβλία 
Στα βιβλία της σειράς πρωτοεμφανίζεται στο 2, αποχαιρετώντας τα αδέρφια της στο Σταθμό του Κινγκς Κρος. Παίζει σημαντικό ρόλο το πνεύμα του Βόλντενμορτ. Μετά επανεμφανίζεται στο 5, όπου διορίζεται αναπληροματικός ανιχνευτής και αργότερα κανονικός, ενώ σημειώνει μεγάλη πρόοδο στο στρατό του Ντάμπλντορ. Μετά επίσης πολεμάει στο Υπουργείο μαγείας. Στο 6 βιβλίο εμφανίζεται ως κυνηγός στην ομάδα Κουίντιτς και ως κοπέλα του Χάρι, όπου πολεμάει επίσης στη πρώτη μάχη του Χόγκουαρτς. .Στο 7 βιβλίο δεν εμφανίζεται πολύ καθώς δε διαδραματίζεται στο κάστρο αλλά αναφέρεται όταν πολεμάει. Επίσης εμφανίζεται ως σύζυγος του Χάρι, ως μητέρα του Τζέιμς του Άλμπους  και της Λίλη  . 

Με τον Χάρι απέκτησαν τρία υπέροχα παιδιά  τους Πότερ.

Η Τζίνι   είναι  ψηλή με κόκκινα μαλλιά και γαλανά μάτια. Συνήθως φοράει ένα άρωμα λουλουδιών.

Όταν μεγαλώνει εργάζεται ως αθλητική ρεπόρτερ στον αλλα παίζει και ως κυνηγός στην ίδια ομάδα με το Χάρι.

Συνολικά έχει έξι αδέρφια. Από αυτά ο Φρεντ έχει σκοτωθεί. Τα αδέρφια συνολικά είναι: ο Τζόρτζ, ο Ρον,  Πέρσι, ο Τσάρλι και ο Μπίλ.

Παραπομπές 

Χαρακτήρες της σειράς Χάρι Πότερ